钦定古今图书集成/明伦汇编/交谊典/第054卷 > 《春日孙学士宅宴序》前人
## 钦定古今图书集成/明伦汇编/交谊典/第054卷 > 《春日孙学士宅宴序》前人

“若夫怀放旷寥廓之心，非江山不能宣其气；负郁怏
不平之思，非琴酒不能泄其情。则林泉为进退之场，
樽酒是言谈之地。白衣送酒，青阳在节，凫雁乱而江
湖春，梅柳开而庭院晚。楚屈平之瞻望，放子何之？王
仲宣之登临，魂兮往矣！侠客时有，且倾鹦鹉之杯；文
人代轻，聊举麒麟之笔。”人采一字，四韵成篇。